kalixlouiis/myanmar-wikipedia-corpus huggingface dataset:
မွန်ညီညွတ်ရေးပါတီ (MUP) အနေဖြင့် မွန်ပြည်နယ် ရေးမြို့နယ်၊ သံဖြူဇရပ်မြို့နယ်၊ ချောင်းဆုံမြို့နယ်နှင့် မုဒုံမြို့နယ် ရွေးကောက်ပွဲ ဝင်ရောက်ယှဉ်ပြိုင်သွားနိုင်ခြေ များကြောင်းနှင့် ကျန်မြို့နယ်များအတွင်း တချို့မဲဆန္ဒနယ်များတွင် ဝင်ရောက်ယှဉ်ပြိုင်သွားနိုင်ခြေများကြောင်းလည်း ၎င်းကဆိုသည်။
ရွေးကောက်ပွဲ ရလဒ်များ အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
မွန်ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ Category:မွန်ပြည်နယ်။
ကချင်ပြည်နယ်ပြည်သူ့ပါတီ (; အတိုကောက် KSPP) သည် ကချင်ပြည်နယ်အခြေစိုက် နိုင်ငံရေးပါတီ ဖြစ်သည်။
၂၀၁၉ ခုနှစ် ဇွန်လ ၇ ရက်နေ့တွင် ကချင်ပြည်နယ်ပြည်သူ့ပါတီကို စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ်၊ ကချင်ဒီမိုကရက်တစ်ပါတီနှင့် ကချင်ပြည်နယ်ဒီမိုကရေစီပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည်။
မှတ်ပုံတင်ခြင်း နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်က ၂၀၂၃ ခုနှစ် ဇန်နဝါရီလ (၃၁)ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၄ ခုနှစ်၊ ဩဂုတ်လ ၁၉ နေ့တွင် မှတ်ပုံတင်အမှတ် (၅၁) ဖြင့် ခွင့်ပြုခဲ့သည်။
အင်းအမျိုးသားအဖွဲ့ချုပ်ပါတီ (အင်္ဂလိပ်: Inn National League Party) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
အင်းတိုင်းရင်းသားအဖွဲ့ချုပ်ပါတီနှင့် အင်းအမျိုးသား ဖွံ့ဖြိုးတိုးတက်ရေး ပါတီကို တစ်ပါတီတည်းအဖြစ်ပေါင်းစည်းရန်အတွက် အင်းတိုင်းရင်းသားအဖွဲ့ချုပ်ပါတီကို ဖျက်သိမ်းခဲ့ပြီး အင်းအမျိုးသား ဖွံ့ဖြိုးရေးတိုးတက်ရေးပါတီကို ပြန်လည်ဖွဲ့စည်းခဲ့သော်လည်း အလုပ်အမှုဆောင် ရွေးချယ်ရေးတွင် သဘောထားကွဲလွဲခဲ့သည့်အတွက် ဦးအောင်ကြည်ဝင်းက ၂၀၁၉ ခုနှစ် မတ်လတွင် အင်းအမျိုးသား ဖွံ့ဖြိုးရေးတိုးတက်ရေးပါတီမှ ပြန်လည်နုတ်ထွက်ခဲ့ပြီး အင်းအမျိုးသားအဖွဲ့ချုပ်ပါတီကို ထပ်မံထူထောင်ခဲ့သည်။
ပါတီမှတ်ပုံတင်ခြင်း ၂၀၂၃ နိုင်ငံတော်စီမံအုပ်ချုပ်ရေးကောင်စီက အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်က ၂၀၂၃ခုနှစ် ဇန်နဝါရီလ (၃၁)ရက်နေ့တွင် နိုင်ငံရေးပါတီများအနေဖြင့် အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ကြရန် ရွေးကောက်ပွဲကော်မရှင်က ကြေညာခဲ့ပြီးနောက် ၂၀၂၃ ခုနှစ် နိုင်ငံရေးပါတီများ မှတ်ပုံတင်ခြင်းနည်းဥပဒေအရ ပြည်ထောင်စုရွေးကောက်ပွဲကော်မရှင်သို့ မှတ်ပုံတင်ခဲ့ရာ ၂၀၂၃ ခုနှစ် မေ ၁၆ ရက်နေ့တွင် မှတ်ပုံတင်အမှတ် (၁၅) ဖြင့် ခွင့်ပြုခဲ့သည်။
ပါတီရုံးချုပ် ရှမ်းပြည်နယ် (တောင်ပိုင်း)၊ ညောင်ရွှေမြို့၊ ဝင်းရပ် (၃)ကွက်၊ ဖောင်တော်ဆိပ်လမ်း ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ဖိုးမောင်လာပြီကဗျာသည် ကဗျာစာဆို မင်းသုဝဏ် ရေးဖွဲ့ထားသော ကလေးကဗျာတပုဒ် ဖြစ်ပြီး၊ တရွာလုံးအတွက် ငါးရှာပေးသော ဖိုးမောင် အကြောင်းကို အပိုဒ်ရေ ၈ ပိုဒ်၊ ကာရံညီညီ၊ အသံချိုချိုဖြင့် ဇာတ်လမ်းသွား ရေးစပ်ဆိုထားသည်။
မှိုင်းညိုညဉ့်ရိပ်၊ လူခြေတိတ်၌ ဖြင့် အစချီသည်။
ဂျပန်ခေတ် ပြည်တွင်းစစ်ကာလတွင် တောသူတောင်သား ဆင်းရဲသားများ ဓားစာခံဖြစ်ရပုံကို ရည်ညွှန်းရေးဖွဲ့ခဲ့ခြင်း ဖြစ်သည်။
ကဗျာကို ၁၉၆၃ ခုနှစ် ဇန်နဝါရီလထုတ် မြဝတီမဂ္ဂဇင်းတွင် ဖော်ပြခဲ့သည်။
စာသား မှိုင်းညိုညဉ့်ရိပ်၊ လူခြေတိတ်၌ ရေဆိပ်အနား၊ ရွာတံခါးမှ ကုပ်ကျားကျယ်လောင်၊ ဆီးကြိုဟောင်သော် ဖိုးမောင်လာပြီ ဆိုကြသည်။
... ဘယ်ခါမဆို၊ ဆီးလင့်ကြိုသို့ မှိုင်းညိုညဉ့်ရိပ်၊ လူခြေတိတ်၌ ရေဆိပ်အနား၊ ရွာတံခါးမှ ကုပ်ကျားကျယ်လောင်၊ ရမ်းရော်ဟောင်သော် ဖိုးမောင်လာပြီ ဆိုဆဲပင်။
ကိုးကား ကဏ္ဍ:မြန်မာ ကဗျာများ။
ပန်းသည်ကဗျာသည် စာဆိုတော် မင်းသုဝဏ် ရေးစပ်ဖွဲ့သီသော အလွန်လှသည့် ကလေးကဗျာ ဖြစ်သည်။
စုစုပေါင်း ငါးပိုဒ် ရှိပြီး၊ တပိုဒ်လျှင် နှစ်ကြောင်းစီဖြင့် တည်ဆောက်ထားသည်။
မနက်အစောကြီး နေမပွင့်မီ ရောင်နီလာနေပြီ ပန်းသည်လုပ်ရအောင် ခရေပန်းသွားကောက်စို့ဟု အအိပ်မက်သည့် မောင်လေးကို အဖော်ညှိနေသော အစ်မဖြစ်သူ၏ စကားကို ကဗျာအဖြစ် ပြောင်းလဲထားသည်။
မောင်လေးရေဖြင့် အစချီကာ၊ ပန်းတွေ တကုံးကုံး ဖြင့် အဆုံးသတ်ထားသည့် ကာရံညီ အသံချိုသာသော ကလေးကဗျာ ဖြစ်သည်။
ကဗျာကို ၁၉၃၉ ဒီဇင်ဘာတွင် မောင်ခွေးဘို့ ကဗျာများ စာအုပ်တွင် ဂီတသံစဉ်နှင့်တကွ ဖော်ပြခဲ့သည်။
စာသား မောင်လေးရေ ထပါတော့ ရောင်နီ လာလှပေါ့။
တစ်ကျော့နှစ်ကျော့ တေးကိုသီ ငှက်ကျား နှုတ်ပလီ။
တောင်ဆီနားက ခရေပန်း ပင်အောက် ကြိုင်လို့လန်း။
ဗန်းလေးယူခဲ့ မောင်လေးရယ် သွားကောက်ချေစို့ ကွယ်။
ပန်းသည်လုပ်စို့ တပြုံးပြုံး ပန်းတွေ တကုံးကုံး။
ကာရံဖွဲ့ ပုံစံ တပိုဒ်လျှင် နှစ်ကြောင်းစီဖြင့်၊ ငါးပိုဒ်ပါသည်။
စုစုပေါင်း စာကြောင်း ဆယ်ကြောင်း ရှိသည်။
တပိုဒ်တွင် ၈-၇ စုစုပေါင်း ၁၅ လုံးစီပါသည်။
စာလုံးစုစုပေါင်း ၇၅ လုံး ရှိသည်။
အချီဝါကျတိုင်းကို လေးလုံး ၂ ပါဒစီ ခွဲသည်။
တပိုဒ်စီတွင် မတူညီသော ကာရံတွဲဖြင့် သတ်ထားရာ၊ ငါးပိုဒ်တွင် ကာရံတွဲ ငါးလုံးဖြင့် သတ်သည်။
ယင်းတို့မှာ အော့ကာရံတွဲ၊ အီကာရံတွဲ၊ အန်းကာရံတွဲ၊ အယ်ကာရံတွဲ၊ အုံးကာရံတွဲ တို့ ဖြစ်သည်။
တော့၊ ပေါ့၊ သီ၊ လီ၊ ပန်း၊ လန်း၊ ရယ်၊ ကွယ်၊ ပြုံး၊ ကုံး။
ယင်းတို့မှ လွဲ၍ ကျန်စာလုံးများတွင် ကာရံ ထည့်မထားပါ။
အခြား ဖိုးမောင် လာပြီ ရွှေဥဩကဗျာ ကိုးကား ကဏ္ဍ:မြန်မာ ကဗျာများ။
thumb|ပုံနှစ်ပုံလုံးသည် အကြည့်လွှဲ ရွေ့လျားခြင်း အမြင်လှည့်စားမှုကို ဖြစ်စေသည်။
အလင်းအမှောင် မတူညီမှုများက စက်ဝိုင်းနှစ်ခုကို ပြောင်းပြန်လည်ပတ်စေသည့် အမြင်အထင်မျိုးပေးသည်။
အကြည့်လွှဲ ရွေ့လျားခြင်း လှည့်စားမှု (; အတိုကောက် - PDI ) သည် အရာဝတ္ထုတစ်ခုကို တိုက်ရိုက်စူးစိုက်ကြည့်မနေသည့်အခါ အလင်းပြန်မှု အနုအရင့်မတူသော ဒလက်သွားတစ်ခု၏ ပုံဖော်ထားမှုက ဖြစ်စေသော ရွေ့ရှားမှုဆိုင်ရာ လှည့်စားမှုတစ်ခုဖြစ်သည်။
ဖော်ပြပါ လှည့်စားမှုစနစ်ကို ၁၉၉၉တွင် ပထမဆုံး ဖော်ပြခဲ့သူမှာ ဂျိုစစ်လာ ဖုဘဲ (Jocelyn Faubert) နှင့် ဟားဘတ်(ဘာ့တ်)(Herbert) တို့ဖြစ်ကြသည်။
သို့သော်လည်း အထက်ဖော်ပြပါနည်းနှင့် တူညီသော 'escalator illusion' ကို ဖရေးဇာ (Fraser) နှင့် ဝစ်လ်ကော့ခ်စ် (Wilcox) တို့က ၁၉၇၉ တွင် ထုတ်ဖော်တင်ပြခဲ့ကြဖူးသည်။
ဤ PDI ၏ မူကွဲတစ်ခုကို ကီတာအိုကာ (Kitaoka Akiyoshi) က ၂၀၀၃ တွင် ဖန်တီးခဲ့၍ ဒလက်သွားအလင်းပြန်မှုကို အဆက်မပြတ်ပြောင်းလဲမှုများ လုပ်ဆောင်ခဲ့ကာ ကြားရှိ မီးခိုးရောင်များကို ပြောင်းပြန်အနေအထား ပြန်ပြုလုပ်ခဲ့သည်။
ကီတာအိုကာသည် PDI နှင့်ပတ်သက်၍ များစွာသော မူကွဲများကို ဖန်တီးခဲ့ပြီး 'လည်နေသော မြွေများ' သည် အလွန်ကျော်ကြားသော လှည့်စားမှုတစ်ခုဖြစ်သည်။
လှည့်စားမှုကို အလွယ်တကူမြင်နိုင်ပေသည်။
တိုက်ရိုက်မကြည့်ဘဲ ပစ္စည်း၏ ဘေးသို့ စူးစိုက်ကြည့်ရှုရန်ဖြစ်ပြီး မျက်တောင်ကို ခပ်မြန်မြန် ပုတ်ခတ် ပုတ်ခတ် လုပ်ရန်ဖြစ်သည်။
ပုံ၏ အစွန်းဖျားက စာသားကို ဖတ်နေစဉ်တွင်လည်း ကြည့်ရှုသူများ လှည့်စားမှုကို အလွယ်တကူ မြင်နိုင်သည်။
ဤလှည့်စားမှု၏ ရွေ့လျားမှုအသွားမှာ အမှောင်-အလင်း လားရာပုံစံဖြစ်သည်။
PDI လှည့်စားမှုများကို ကြည့်မြင်ရာတွင် အာရုံကြောစနစ် ယန္တယားကို စစ်ဆေးလေ့လာထားသော စာတမ်းနှစ်စောင် ထုတ်ဝေခဲ့သည်။
(Backus & Oruç, 2005; Conway et al., 2005) ဖုဘဲ နှင့် ဟားဘတ် (၁၉၉၉) တို့က ညွှန်းဆိုဖော်ပြသည်မှာ ဤအမြင်လှည့်စားမှုသည် ရွေ့ရှားမှုစနစ်ကို လှည့်စားသည့် အချက်ပြမှုတစ်ခုကို ထုတ်လုပ်ပေးသော အလင်းပြန်မှုဆိုင်ရာ (အချိန်နှင့်အလိုက်)ကွဲပြားမှုများ အပေါ်တွင် အခြေခံသည်။
(ရွေ့သည်ဟု အထင်ရှိစေရန် အရောင်တို့၏ မတူညီသော အလင်းပြန်မှုများက ဖြစ်စေသော လှည့်စားမှု ဟုဆိုလိုသည်) ယင်း ၂၀၀၅ စာတမ်းဆောင်းပါးနှစ်ခုလုံးသည် ဤစိတ်ကူးသဘောနှင့် ကိုက်ညီသည်။
သို့သော် စာတမ်းက ဆက်လက်ဆိုသည်မှာ အရောင်(အလင်းပြန်မှု) သိသိသာသာ ကွဲပြားခြင်းသည် အရေးကြီးသော အချက်တစ်ခု ဖြစ်ဟန်တူသည်ဟု ဆိုထားသည်။
လည်နေသော မြွေများ thumb|လည်နေသော မြွေများ အမြင်လှည့်စားမှု လည်နေသော မြွေများ သည် အမြင်ဆိုင်ရာ လှည့်စားမှုတစ်ခုဖြစ်၍ ပါမောက္ခ ကီတာအိုကာက ၂၀၀၃ တွင် တိုးတက်အောင်ပြုလုပ်ခဲ့သော နည်းဖြစ်သည်။
http://www.ritsumei.ac.jp/~akitaoka/index-e.html အကြည့်လွှဲ ရွေ့လျားခြင်း လှည့်စားမှုပုံစံတစ်ခုဖြစ်သည်။
မြွေများကို အရောင်အသွေးအနည်းငယ်ဖြင့် ဖွဲ့စည်းပုံဖော်ထားကာ ရစ်ခွေနေသော မြွေနဂါးနှင့် ဆင်တူသည်ဟု ပုံမှာ အသေဖြစ်သော်လည်း မြွေများမှာ စက်ဝိုင်းပုံအတိုင်းရွေ့နေသည့် အထင်ကိုပေးသည်။
မြင်ရသည့် အရွေ့နှုန်းသည် ကြည့်သူ၏ မျက်စိကို (တမင်တကာမဟုတ်ဘဲ) ပေါ်အောက်ဝဲယာ အနည်းငယ်လောက်သို့ ဇာတ်ကနဲ ဖြတ်ကနဲဗပြာင်းသွားမှုအပေါ်တွင် မူတည်သည်။
(Alexander & Martinez-Conde, 2019) ပြခန်း ကိုးကား ကိုးကား အညွှန်းများ ယေဘုယျ ကိုးကားချက်များ Faubert, J. & Herbert, A.M. (1999). The peripheral drift illusion: A motion illusion in the visual periphery. Perception, 28, 617–622. Fraser, A., Wilcox, K.J. (1979). Perception of illusory movement. Nature, 281, 565–566. Kitaoka. A., Ashida. H. (2003). Phenomenal characteristics of the peripheral drift illusion. Vision, 15, 261–262. Backus, B.T. & Oruç, İ. (2005). Illusory motion from change over time in the response to contrast and luminance. Journal of Vision, 5(11), 1055–1069, , . Conway, B.R., Kitaoka, A., Yazdanbakhsh, A., Pack, C.C., Livingstone, M.S. (2005). Neural basis for a powerful static motion illusion. Journal of Neuroscience, 25, 5651–5656. Alexander, R. G.; Martinez-Conde, S (2019). "Fixational eye movements". Eye Movement Research. Springer, Cham, 104-106, ပြင်ပ လင့်ခ်များ Rotating snakes at Akiyoshi's illusion pages Rotating rings at Sarcone's optical illusion pattern page These patterns move, but it’s an illusion by Smithsonian Research Lab ကဏ္ဍ:အမြင်ပိုင်းဆိုင်ရာ လှည့်စားမှုများ။
ကမ္ဘာ့ဝိပဿနာဘုရားသည် ဝိပဿနာတရားအားထုတ်မည့် ယောဂီများ ၈၀၀၀ ပတ်လည်ခန့် ဝင်ဆံ့သည့် ခန်းမပါဝင်သည့် အမိုးခုံးပုစံတည်ထာားသည့် ဘုရားတစ်ဆူ ဖြစ်သည်။
ကမ္ဘာပေါ်ရှိ တရားအားထုတ်သည့် ခန်းမများထဲတွင် အကြီးဆုံးလည်း ဖြစ်သည်။
အိန္ဒိယနိုင်ငံ၊ Maharashtra, မွန်ဘိုင်း၏ အနောက်မြောက်ဘက် Gorai ၏ အနီးတွင် တည်ရှိသည်။
Pratibha Patil ကိုယ်တိုင် ဘုရားအား ဖွင့်လှစ်ပေးခဲ့သည်။
Pratibha Patil သည် ၂၀၀၉ ခုနှစ်၊ ဖေဖော်ဝါရီလ ၈ ရက်နေ့တွင် သမ္မတဖြစ်ခဲ့သည်။
Arabian ပင်လယ်နှင့် Gorai ချောင်းလက်တက်တို့အကြားရှိ ကျွန်းဆွယ်ရှိ လှူဒါန်းထားသည့် မြေပေါ်တွင် ဘုရားကို တည်ခဲ့သည်။
ဘုရားသည် ငြိမ်းချမ်းရေးနှင့် ညီညွတ်မှုကို ဖော်ဆောင်သည့် အမှတ်တရလည်း ဖြစ်သည်။
ဤဘုရားသည် ဆရာကြီးဦးဘခင် (၁၈၉၉-၁၉၇၁) ကို ကျေးဇူးတင်သည့် အနေဖြင့် တည်ဆောက်ခဲ့ခြင်း ဖြစ်သည်။
ဦးဘခင်သည် ဝိပဿနာတရားပြဆရာတစ်ဦး ဖြစ်ကာ အိန္ဒိယနိုင်ငံတွင် ဝိပဿနာတရားထွန်းကားလာမှုတွင် အရေးပါခဲ့သူ တစ်ဦးဖြစ်သည်၊ ထို့ပြင် သူသည် မြန်မာနိုင်ငံ၏ ပထမဆုံးသော ငွေစာရင်းအင်း အရာရှိလည်း ဖြစ်သည်။
http://www.vridhamma.org/en2005-08 ဘုရားအား တည်ထားကိုးကွယ်ရာတွင် စေတနာအလျောက် ပါဝင်လှူဒါန်းမှုများဖြင့် တည်ဆောက်ခဲ့သည်။
ကမ္ဘာ့ဝိပဿနာဘုရားအား တည်ထားကိုးကွယ်ရခြင်း၏ ရည်ရွယ်ချက်များတွင် (၁) ဝိပဿနာတရားနှင့် ပတ်သက်သည်များကို မျှဝေရန်၊ (၂) ဂေါတမဗုဒ္ဓနှင့် သူ၏ သင်ကြားပြသမှုများကို ဖြန့်ဝေရန် ဖြစ်သည်။
ဝိပဿနာတရားသည် ကမ္ဘာလုံးနှင့် သက်ဆိုင်၍ လက်တွေ့ကျသည့် အနှစ်သာရပြည့်ဝသော ဂေါတမဗုဒ္ဓ၏ ဂိုဏ်းဂဏစွဲမပါသည့် သင်ကြားပြသမှုများ ဖြစ်သည်။
ဝိပဿနာတရားလေ့ကျင့်မှုအား ထိန်းသိမ်းစောင့်ရှောက်ခဲ့သည့် မြန်မာနိုင်ငံအား ကျေးဇူးတင်ရှိမှုကို ဖော်ပြသည့် အနေဖြင့် ဗမာ့ဒီဇိုင်းပုံစံအတိုင်း တည်ထားသည်။
ဘုရား၏ ပုံစံသည် ရန်ကုန်မြို့ရှိ ရွှေတိဂုံဘုရား၏ ပုံစံကို ကူးယူကာ တည်ဆောက်ထားခြင်း ဖြစ်သည်။
လွန်ခဲ့သည့်နှစ်တစ်ထောင်ကပုံစံအတိုင်း ဖြစ်စေရန် ရှေးခတ်အိန္ဒိနှင့် ခေတ်သစ်နည်းပညာများကို ပေါင်းစပ်ကာ တည်ဆောက်ခဲ့သည်။
ဖော်ပြချက် အာရေဗျပင်လယ်မှ မြင်ကွင်း thumb|အဓိကဝင်ပေါက်မှ ညဘက်မြင်ကွင်း ကမ္ဘာ့ဝိပဿနာဘုရားတွင် ကမ္ဘာ့အကြီးဆုံး ကျောက်တုံးအမိုးခုံးပါဝင်ပြီး မည်သည့် တိုင်နှင့်မျှ ထောက်ကန်ထားခြင်း မရှိပေ။
အမိုးခုံး၏ အမြင့်သည် ခန့်မှန်းခြေ ၂၉ မီတာ ရှိပြီး၊ အဆောက်အဦး၏ အမြင့်သည် ၉၆.၁၂ မီတာ ရှိသည်။
ဤအမိုးခုံးအမြင့်သည် ယခင်က အကြီးဆုံး အခေါင်းပေါက်ကျောက်တုံးရုပ်တု အိန္ဒိယနိုင်ငံ၊ Bijapur တွင် တည်ရှိသည့် ဟောင်းလောင်းပေါက်ပုံစံ ရှိသည့် Gol Gumbaz အမိုးခုံးထက် နှစ်ဆကြီးမားသည်။
ဘုရား၏ အပြင်ဘက် အကြီးဆုံးအပိုင်း၏ အချင်းသည် ၉၇.၄၆ မီတာ ရှိကာ အသေးစိတ် အပိုင်း၏ အချင်းသည် ၉၄.၈၂ မီတာ ရှိသည်။
အတွင်းပိုင်း အချင်းသည် ၈၅.၁၅ မီတာ ရှိသည်။
ဘုရား၏ အတွင်းပိုင်းသည် တရားအားထုတ်သည့် ခန်းမအဖြစ် ပြုလုပ်ထားကာ အကျယ်အဝန်းသည် ၆၀၀၀ စတုရန်းမီတာ (၆၅၀၀၀ စတုရန်းပေ) ရှိသည်။
အတွင်းပိုင်းရှိ တရာအားထုတ်ရာနေရာသည် လူဦးရေ ၈၀၀၀ ကျော် ဝင်ဆံ့ကာ ဆရာကြီးဦးဂိုအင်ကာက ဂိုဏ်းဂဏအစွဲမရှိသည့် ဝိပဿနာတရား အားထုတ်ရာနေရာ” ဖြစ်ကြောင်း ပြောဆိုခဲ့သည်။
ယခုလက်ရှိကာလတွင် ကမ္ဘာ့နိုင်ငံပေါင်း ၁၀၀ ကျော်မှ ဝိပဿနာတရားများကို ဤဘုရားတွင် အားထုတ်လျက် ရှိကြသည်။
ဘုရား၌ တစ်ရက်တာ ဝိပဿနာတရားစခန်းဖွင့်ပွဲကို ၂၀၀၈ ခုနှစ်၊ ဒီဇင်ဘာ ၂၁ ရက်နေ့တွင် ကျင်းပခဲ့ကာ ဦးဂိုအင်ကာသည် တရားပြဆရာအဖြစ် ဆောင်ရွက်ခဲ့သည်။
ဆယ်ရက်ကြာဝိပဿနာတရားစခန်းကို Dhamma Pattana တရားစင်တာတွင် အခမဲ့ ပြုလုပ်ခဲ့သည်။
Dhamma Pattana တရားစင်တာသည် ကမ္ဘာ့ဝိပဿနာဘုရားအဆောက်အဦ၏ အစိတ်အပိုင်းတစ်ခု ဖြစ်သည်။
left|ဘုရားအား တည်ဆောက်နေစဉ် မြင်ရပုံ thumb|ဘုရားအတွင်းတရားအားထုတ်သူများကို မြင်ရပုံ ဘုရားအား တည်ဆောက်မှုအစီအစဉ်များကို ၁၉၉၇ ခုနှစ်တွင် စတင်ခဲ့သည်။
လက်တွေ့တည်ဆောက်မှုများကိုမူ ၂၀၀၀ ခုနှစ်တွင် စတင်ခဲ့သည်။
ဘုရားတွင် အမိုးခုံးအခွဲ သုံးခု ပါဝင်သည်။
ပထမဆုံးနှင့် အကြီးဆုံးဖြစ်သည့် အမိုးခုံးသည် ၂၀၀၆ ခုနှစ်၊ အောက်တိုဘာလတွင် ပြုလုပ်ပြီးခဲ့ကာ ဂေါတမဗုဒ္ဓ၏ အရိုးဓာတ်တော်ကို ၂၀၀၆ ခုနှစ်၊ အောက်တိုဘာလ ၂၉ ရက်နေ့တွင် အလယ်ဗဟိုရှိ သော့ပိတ်ထားသည့် ကျောက်တုံးတွင် ဌာပနာခဲ့သည်။
၎င်းကို မြတ်စွာဘုရား၏ ဓာတ်တော်ပါဝင်သည့် ကမ္ဘာ့အကြီးဆုံး အဆောက်အဦးအဖြစ် ပြုလုပ်ခဲ့ခြင်း ဖြစ်သည်။
ဓာတ်တော်များသည် အိန္ဒိယနိုင်ငံ၊ အန်ဒရာပရာဒစ်၊ Guntur ခရိုင်၊ Bhattiprolu တွင် ရှိသည့် စေတီတော်မှ မူလက ရရှိခဲ့ခြင်း ဖြစ်သည်။
Concept and Planning of Global Vipassana Pagoda | Global Vipassana Pagoda. Globalpagoda.org. Retrieved on 2013-12-06. ၎င်းတို့ကို သီရိလင်္ကာဝန်ကြီးချုပ်နှင့် အိန္ဒိယနိုင်ငံရှိ မဟာဗောဓိအဖွဲ့တို့မှ ကမ္ဘာ့ဝိပဿနာဘုရားသို့ လှူဒါန်းခဲ့ခြင်း ဖြစ်သည်။
Goenka, S.N. (2007). For The Benefit Of Many. Vipassana Research Institute. Goenka, S.N. (2006). Vipassana: The Practical Path to Unity in Diversity. Global Vipassana Foundation. ဒုတိယနှင့် တတိယ အမိုးခုံးကို ပထမအမိုးခုံး၏ အထက်တွင် ထားရှိသည်။
တည်ဆောက်မှုအရ တတိယအမိုးခုံး တည်ဆောက်မှုသည် ၂၀၀၈ ခုနှစ်၊ နိုဝင်ဘာလ ၂၁ ရက်နေ့တွင် ပြီးစီးခဲ့သည်။
ဤကမ္ဘာ့ဝိပဿနာဘုရားသည် ထူးခြားဆန်းသစ်မှုရှိသည့် အဆောက်အဦးတစ်ခု ဖြစ်သည်။
ဂေါတမဗုဒ္ဓ၏ ဂိုဏ်းဂဏစွဲမပါသည့် သင်ကြားပြသမှုနှင့် ဘဝသမိုင်းကို ထင်ယောင်စေသည့် ပြတိုက်တစ်ခုပါဝင်သည်။
ကမ္ဘာ့ဝိပဿနာဘုရား၏ ပညာရေးပြသမှုများသည် စစ်မှန်သည့် ငြိမ်းအေးမှု (နိဗ္ဗာန်) သို့ သွားရာလမ်းကြောင်းဖြစ်သည့် ဝိပဿနာအကျင့်မြတ်ကို သင်ကြားပြုသပေးရာ နေရာလည်း ဖြစ်သည်။
ကမ္ဘာ့ဝိပဿနာဘုရား အဆောက်အဦးတွင် အောက်ပါနေရာများ ပါဝင်ကြသည်။
ဘုရား၏ အမိုးခုံးသည် ဗုဒ္ဓ၏ ဓာတ်တော်များ ဌာပနာထားသည်။
ကမ္ဘာ့ပေါ်ရှိ တရားအားထုတ်ရာခန်းမများထဲတွင် အကြီးဆုံး ဖြစ်သည်။
ဝိပဿနာတရားအားထုတ်သူ ၈၀၀၀ ပတ်လည် ဝင်ဆံ့သည် တရားအားထုတ်ရာခန်းမကို ဘုရား၏ ကြီးမားလှသည့် အမိုးခုံးက ဝန်းပတ်ခြုံလွှမ်းထားပြီး ထောက်တိုင်နည်းသည့် တည်ဆောက်သည့်ပုံစံ ဖြသည်။
ဝိပဿနာတရားစင်တာ Dhamma Pattana ဗုဒ္ဓ၏ ဘဝဖြစ်စဉ်သမိုင်းကို ပြသထားသည့် ပြတိုက် တည်ရှိသည်။
တောင်ဘက်နှင့် မြောက်ဘက်တို့တွင် သေးငယ်သည့် ဘုရားနှစ်ဆူ တည်ရှိသည်။
စာကြည့်တိုက်နှင့် လေ့လာရန်အခန်းများ တည်ရှိသည်။
အမိုးခုံးပတ်လည်ကို သွားရာလမ်း တည်ရှိသည်။
အုပ်ချုပ်ရေးအဆောက်အဦး အထပ်များစွာ ပါဝင်သည့် ကားရပ်နားရာနေရာ ဝိပဿနာတရားစူးစမ်းမှုရုံးခန်းနှင့် ပါဠိလေ့လာမှုအစီအစဉ်အတွက် ပံ့ပိုးမှု ဝိပဿနာတရားအားထုတ်သူများအတွက် Dhammalaya ဧည့်ရိပ်သာ တောင်ဘက်ရှိ ဘုရားတွင် ဝိပဿနာတရားအားထုတ်သူသင်တန်းသားများအတွက် အသုံးပြုနိုင်ရန် တရားအားထုတ်သည့် စင်တာနှင့် ကပ်လျက်တွင် တရားအားထုတ်ခန်းငယ် ၁၀၈ ခန်းပါဝင်သည်။
တည်ဆောက်ရေး ပစ္စည်းများ အမိုးခုံး၏ အောက်ခြေသည် မီးသင့်ကျောက်ပါဝင်ကာ တည်ဆောက်ထားသည်။
အမိုးခုံးကို Rajasthan မှ ဝယ်ယူသည့် သဲကျောက်တုံးများဖြင့် ပြုလုပ်ထားသည်။
သဲကျောက်တုံးများသည် ၆၀၀ ကီလိုဂရမ်မှ ၇၀၀ ကီလိုဂရမ်အထိ အသီးအသီး အလေးချိန် ရှိကြသည်။
တမူထူးခြားသည့် ဒီဇိုင်းဖြင့် အုတ်များကို ကပ်နေအောင်ထားကာ ဆောက်လုပ်ထားသည်။
အုတ်ခဲ တစ်ခုချင်းစီကိုလည်း နီးစပ်ရာတစ်ခုချင်းစီနှင့် ပြုတ်မထွက်သွားအောင် ချိတ်ဆက်ထားသည်။
ကြားထဲရှိ နေရာလွတ်များတွင် ထုံးအင်္ဂတေကို ထည့်ကာ လောင်းထားသည်။
ဘုရားကို ပတ်သည့် သွားရာလမ်းကြောင်းကို စကျင်ကျောက် ခင်းထားသည်။
ဘုရား၏ အထွတ်ကို သလင်းကျောက်ဖြင့် စီခြယ်ထားသည်။
ဘုရား၏ ခေါင်ထိပ်အပိုင်းကို ရွှေအစစ်ဖြင့် သုတ်လိမ်းထားသည်။
ကျန်ရှိနေသည့်အပိုင်းကို ရွှေရောင်သုတ်ဆေးဖြင့် သုတ်လိမ်းထားသည်။
ထိပ်ခေါင်ပိုင်းရှိ ထီးတော်ကို မြန်မာနိုင်ငံမှ လှူဒါန်းထားသည်။
စေတီတော်၏ အဓိကတံခါးပေါက်များသည် သစ်သားဖြင့် ပြုလုပ်ထားကာ မြန်မာနိုင်ငံတွင် လက်ဖြင့် ထွင်းထုထားသည်။
'ရွှေဥဩ'ကဗျာသည် စာဆိုကျော် မင်းသုဝဏ် ရေးဖွဲ့သော ကလေးကဗျာ ဖြစ်ပြီး၊ မောင်ခွေးဖို့ ကဗျာများ စာအုပ်တွင် ဖော်ပြပါရှိသည်။
စုစုပေါင်း ၅ ပိုဒ်ဖြင့် ဖွဲ့စည်းထားကာ၊ ၂ ကြောင်းစီ ပါဝင်သည်။
အချီ အက္ခရာ ၈ လုံး၊ အချအက္ခရာ ၇ လုံး (၈-၇)ပုံစံ ကာရံညီသော ကဗျာ ဖြစ်သည်။
အချီဝါကျတွင် လေးလုံးစီ ခွဲခြား စီသည်။
နောက်ဆုံးတွင် အပိတ်တကြောင်း တိုးကာ အဆုံးသတ်သည်။
နွေကျ၍ ဥဩတွန်သံ ချိုချိုသာကို ကြားလိုက်ရပြီ ဆိုလျှင် ကျွန်ုပ်တို့၏ ကျောင်းတော်ကြီးလည်း ပိတ်တော့မည် ဖြစ်ကြောင်း စိတ်ဝင်စားဖွယ် သီကုံးထားသည်။
စာသားပုစံ နမူနာ စိမ်းစိမ်းညိုညို ဟိုဘက်တောက ×××××××။
×××× ×××× ×××××××။
ပိတ်မှာ ပိတ်မှာ။
ကာရံဖွဲ့ပုံ တပိုဒ်စီ၏ ၁၅ လုံးမြောက်တိုင်းကို အဓိက အာကာရံဖြင့် သတ်သည်။
တပိုဒ်စီ၏ ၈ လုံးမြောက်တိုင်းမှာ အ၊ အ၊ အို့၊ အို့၊ အော့ ကာရံတို့ဖြင့် သတ်သည်။
အို့ကာရံနှင့် အော့ကာရံသည် ယိုးမှားသော ကာရံ ဖြစ်သည်။
အခြား ကာရံတွဲများမှာ တော၊ ဩ ကြား၊ ကြ ထား၊ စား ပျောက်၊ ယောက် ညည်း၊ ကြီး အခြားကဗျာများ ပန်းသည်ကဗျာ ဖိုးမောင် လာပြီ ကိုးကား ကဏ္ဍ:မြန်မာ ကဗျာများ။
ဒေါ်မြသွင် (၁၉၂၅ ခုနှစ် မေလ ၁၂ - ၂၀၁၇ ခုနှစ် ဇန်နဝါရီလ ၂၈, အမေဆရာမကြီးဟု ထင်ရှား) သည် ထေရဝါဒတရားပြဆရာမတစ်ဦး ဖြစ်ကာ ဝိပဿနာတရားအားထုတ်သည့် စင်တာများစွာကို ကမ္ဘာတဝှမ်းတွင် တည်ထောင်ခဲ့သူလည်း ဖြစ်သည်။
သူသည် ဝိပဿနာတရားနည်းပြဆရာကြီး ဦးဘခင်၏ တပည့်ဖြစ်ခဲ့သည်။
သူမသည် ဦးဘခင်၏ အနောက်နိုင်ငံများတွင် ဗုဒ္ဓတရားအားထုတ်နည်းကို သင်ကြားပေးရန် ဆန္ဒကို ဖြည့်ဆည်းပေးခဲ့သည်။
ဘဝနှင့် အလုပ် မြသွင်ကို ၁၉၂၅ ခုနှစ်၊ မတ်လ ၁၂ ရက်နေ့တွင် မော်လမြိုင်မြို့၌ ဖွားမြင်ခဲ့သည်။
သူမ၏ မိခင်သည် မီးဖွားစဉ်ကပင် သေဆုံးခဲ့သည့်အတွက် အဘိုးအဖွားများနှင့်အတူတကွ နေထိုင်ကြီးပြင်းခဲ့သည်။
သူမသည် ချစ်တင်နှင့် လက်ထက်သည်မှစကာ ခင်ပွန်းဖြစ်သူသည် ရန်ကုန်မြို့ရှိ နိုင်ငံတော်ငွေစာရင်းရုံးသို့ ပြောင်းရွှေ့ခဲ့၍ ဦးဘခင်နှင့် အဆက်အသွယ် ရှိလာခဲ့သည်။
ဦးဘခင်သည် သူ၏ ရုံးဝန်ထမ်းများကို တရားအားထုတ်နည်း သင်ကြားပြသရန် အပြည်ပြည်ဆိုင်ရာတရားစင်တာ (IMC) ၌ ၁၉၅၃ ခုနှစ်တွင် ပြုလုပ်သည့် ပထမဆုံးသင်တန်းတွင် ဝင်ရောက်ကာ အားထုတ်ခဲ့သည်။
သူမ၏ တရားကို ထိုးထွင်းသိမြင်မှုသည် အလွန်မြန်ဆန်မှုရှိသည့်အတွက် သူမအား ဆက်လက်ကာ သင်ကြားပြသပေးရန် ဦးဘခင်သည် သင်တန်းပြီးဆုံးပြီးနောက်တွင် သူမနှင့် သူမ၏ ခင်ပွန်းဆီသို့ နေ့စဉ် သွားရောက်လည်ပတ်ခဲ့သည်။
ထိုနှစ် မေလတွင် ဒုတိယအကြိမ် ၁၀ ရက်တရားစခန်း ဖွင့်လှစ်ရာ သူမ၏ လေ့ကျင့်သင်ယူမှုသည် ပြီးဆုံးခဲ့သည်။
ဦးဘခင်သည် သူ၏ သင်ကြားပြသမှုများအား မှန်ကန်မှု ရှိမရှိကို သိရှိနိုင်ရန် ဝေဘူဆရာတော်အား IMC သို့ ဖိတ်ကြားခဲ့သည်။
ဝေဘူဆရာတော်သည် သူမအား တွေ့ဆုံပြီး သူမ၏ တရားဓမ္မအား ထိုးထွင်းသိမြင်မှုကို ထောက်ခံအတည်ပြုကာ သာဓုသုံးကြိမ် ခေါ်ဆိုခဲ့သည်။
ထို့နောက်ပိုင်းတွင် ဦးဘခင်သည် တပည့်များအား သင်ကြားပြသပေးသည့်အခါတွင် အမြဲတမ်း ဦးဘခင်နှင့်အတူ ရှိနေခဲ့သည်။
သူမနှင့် ဦးဂိုအင်ကာသည် ဦးဘခင်၏ ထင်ရှားသည့် တပည့်များ ဖြစ်သည်။
မြန်မာနိုင်ငံ၏ ပထမသမ္မတ IMC သို့ လာရောက်သည့်အခါ သူမသည် တရားအားထုတ်လုပ်ငန်းများ အားထုတ်ရာတွင် ကူညီခဲ့သည်။
သူသည် “မမြခင်သည် သာမန်တပည့်မဟုတ်ပေ”ဟု ဦးဘခင်အား ပြောဆိုခဲ့သည်။
ထို့နောက်တွင် သူသည် ဒေါ်မြခင်အား “ဆရာမ” ဟူသည့် အမည်နာမအား ပေးအပ်ခဲ့သည်။
သူသည် တရားအားမထုတ်မီနှင့် တရားအားထုတ်ပြီး အချိန်များတွင်လည်း သူမအား ရိုသေလေးစားမှု ထားရှိခဲ့သည်။
နောက်ပိုင်းတွင် ဒုတိယဝန်ကြီးချုပ် Lun Baw သည်IMC တွင် တပည့်တစ်ဦးအဖြစ် တရားအားထုတ်ရာ သူမအား “အမေ” ဟု ရည်ညွှန်းခေါ်ဆိုခဲ့သည်။
သို့သော်လည်း ဒေါ်မြခင်သည် သူ့ထက် အသက်ငယ်ရွယ်ပေသည်။
၁၉၇၁ ခုနှစ် ဦးဘခင်သေဆုံးပြီးနောက်တွင် ငွေစာရင်းရုံး၏ ဝိပဿနာအဖွဲ့အစည်း၏ ဥက္ကဋ္ဌဖြစ်သူ တင့်ရီသည် ဒေါ်မြသွင်အား တရားစင်တာ၏ လုပ်ငန်းတာဝန်များအား တာဝန်လွှဲယူပါမည့်အကြောင်းကို မေတ္တာရပ်ခံခဲ့သည်။
သူမသည် သဘောတူလက်ခံခဲ့ပြီး သူမ၏ ခင်ပွန်းဖြစ်သူ ဦးချစ်တင်၏ အကူအညီဖြင့် သင်ကြားပြသမှုများကို ဆက်လက်ပြုလုပ်ခဲ့သည်။
များပြားလာသည့် နိုင်ငံခြားသားအားထုတ်သူများ၏ တောင်းဆိုမှုကြောင့် သူမသည် နိုင်ငံခြားသို့သွားရောက်ကာ တရားပြသမှုများ ပြုလုပ်ခဲ့သည်။
ထို့နောက်တွင် သူမနှင့် ခင်ပွန်းဖြစ်သူတို့သည် ဆရာဖြစ်သူ ဦးဘခင်၏ ဗုဒ္ဓ၏ တရားဓမ္မများအား အနောက်နိုင်ငံများသို့ ပျံ့နှံ့စေလိုသည့် ဆန္ဒကို ဖြည့်ဆည်းပေးရန် မြန်မာနိုင်ငံမှ ၁၉၇၈ ခုနှစ် အောက်တိုဘာလတွင် မြန်မာနိုင်ငံမှ ထွက်ခွာခဲ့သည်။
ခရီးထွက်ခွာတရားပြသမှုများ နှစ်သုံးဆယ်ကျော် ဆောင်ရွက်ခဲ့ရာတွင် ဒေါ်မြသွင်သည် ကမ္ဘာတဝှမ်းတွင် စေတီပုထိုးပါဝင်သည့် တရားစင်တာငါးခုကို တည်ထောင်ခဲ့သည်။
၎င်းတို့မှာ အင်္ဂလန်နိုင်ငံ (၁၉၇၉)၊ Western Australia (၁၈၉၁), အမေရိကန် (မေရီလန့်, ၁၉၉၀)၊ New South Wales (ဆစ်ဒနီအနီး, ၁၉၈၉)၊ ဩစတြေးလျ (ကရင်သီယာ Karinthia, ၁၉၉၀) တို့ ဖြစ်ကြသည်။
မြန်မာနိုင်ငံပြင်ပရှိ တရားစင်တာအားလုံးတွင် ဒေသခံဆရာများ ရှိကြပြီး သင်တန်းများကို စီမံခန့်ခွဲခြင်းနှင့် အကြီးတန်းဆရာများကို ကူညီခြင်း လုပ်ငန်းများကို လုပ်ဆောင်ကြသည်။
ရန်ကုန်မြို့ IMC ရှိ ဘုရားပုံတူပန်းချီဖြစ်သည့် ဓမ္မရောင်ခြည်ဘုရားများကိုလည်း စင်တာငါးခုစလုံးတွင် ထားရှိသည်။
သူမ လည်ပတ်ကာ တရားပြသခဲ့သည့် နေရာများဖြစ်သည့် အာရှ၊ ဩစတြေးလျ၊ အမေရိကနှင့် ဥရောပတို့တွင် လူထောင်ပေါင်းများစွာအား ဆယ်ရက်တာတရားစခန်း ၄၅၀ ကျော်ကို ဖွင့်လှစ်ကာ သင်ကြားပြသပေးခဲ့သည်။
ထို့အပြင် သူမ၏ တပည့်တပန်းများမှ ဗုဒ္ဓ၏ သားတော်အဖြစ် သင်္ကန်းဝတ်ရုံ၍ တရားအားထုတ်မှုအကျိုးကျေးဇူးကို လိုလားသူများအား သင်္ကန်းဆီးပေးသည့် ရဟန်းခံခြင်း အကြိမ် ၂၀ ကျော်ကိုလည်း ဆောင်ရွက်ပေးခဲ့သည်။
၁၉၉၄ ခုနှစ် မတ်လတွင် မြန်မာနိုင်ငံအစိုးရက သူမအား မြန်မာနိုင်ငံပြင်ပတွင် သာသနာပြုလုပ်ငန်းများကို ထူးချွန်စွာ လုပ်ဆောင်ခဲ့သည့်အတွက် “မဟာသဒ္ဓမ္မဇောတိကဓဇ” ဘွဲ့တံဆိပ်ကို ချီးမြှင့်ခဲ့သည်။
ဘဝနိဂုံး ၂၀၁၇ ခုနှစ် ဇန်နဝါရီလ ၂၈ ရက်နေ့တွင် အင်္ဂလန်နိုင်ငံရှိ အပြည်ပြည်ဆိုင်ရာတရားစင်တာ (IMC) တွင် ဆုံးပါးကွယ်လွန်ခဲ့သည်။
https://internationalmeditationcentre.org/teachers ကိုးကား ကဏ္ဍ:၁၉၂၅ မွေးဖွားသူများ ကဏ္ဍ:၂၀၁၇ ကွယ်လွန်သူများ ကဏ္ဍ:ဗုဒ္ဓဘာသာ ဆရာများ။
ပဲန်းရို့စ် တြိဂံ ပဲန်းရို့စ် တြိဂံ ()) ကို ပဲန်းရို့စ် တြိချောင်း (tribar) (သို့) မဖြစ်နိုင်သော တြိချောင်း အဖြစ်လည်းသိရှိကြ၍Pappas, T. "The Impossible Tribar." The Joy of Mathematics. San Carlos, CA: Wide World Publ./Tetra, p. 13, 1989. ပုံသဏ္ဌာန်အားဖြင့် 'မဖြစ်နိုင်သော တြိဂံပုံစံတည်ဆောက်ထားသော အရာဝတ္ထု' ဖြစ်သည်။
၎င်း၌ အမြင်သဘောပုံရေးဆွဲနည်းတွင် ဖော်ပြချယ်မှုန်းထားသော အရာဝတ္ထုတစ်ခုပါဝင်ပြီး အမြင်ပိုင်းဆိုင်ရာ လှည့်စားမှုတစ်ခုဖြစ်သည်။
အော့စကာ ရုတာရှဗတ် (Oscar Reutersvärd) က ၁၉၃၄ တွင် စတင်တီထွင်ခဲ့သည်။
ရုတာရှဗတ် နှင့်ကင်းလွတ်၍ ဤတြိဂံကို ၁၉၅၀နှစ်များတွင် စိတ်ရောဂါကု ဆရာဝန် လိုင်ယန်နယ်လ် ပဲန်းရို့စ်နှင့် သားဖြစ်သူတို့က တီထွင်၍ ရေပန်းစားစေရန် ဆောင်ရွက်ခဲ့သည်။
သားဖြစ်သူသည် ထင်ရှားသော သင်္ချာပညာရှင် ရော်ဂျာ ပဲန်းရို့စ်ဖြစ်၍ '၎င်း၏ အရှင့်သန့်ဆုံးပုံစံ (လက်တွေ့) အားဖြင့် မဖြစ်နိုင်မှု' ဟူ၍ ဖော်ပြခဲ့သည်။
ဒတ်ချ်လူမျိုး ပန်းချီဆရာ အမ်. စီ. အက်ရှာ ၏ လက်ရာများတွင် ထင်ထင်ရှားရှား ဖော်ပြထား၍ ၎င်း၏ အစောပိုင်းလက်ရာများဖြစ်သော 'မဖြစ်နိုင်သည့် အရာဝတ္ထုများ' ရေးဆွဲချက်များကလည်း တစ်စိတ်တစ်ပိုင်းအားဖြင့် ဤပုံကို စေ့ဆော်ပေးနိုင်ခဲ့သည်။
ဖော်ပြချက် thumb|အမြင်လှည့်စားမှုကိုပြသရန် လည်နေသော ပဲန်းရို့စ် တြိဂံ နမူနာပုံစံ။
တြိဂံ (တြိချောင်း) သည် စတုရန်း ဖြတ်ပိုင်းပုံရှိသော ဖြောင့်တန်းသော အချောင်းသုံးချောင်း ဖြင့်ပါဝင်ဖွဲ့စည်းတည်ဆောက်ထားကာ တစ်ချောင်းစီ၏ ထိပ်စွန်းများသည် အခြားတစ်ချောင်း၏ ထိပ်စွန်းများနှင့် ထောင့်မှန်ကျ တွေ့ဆုံကြသည်။
သမားရိုးကျ Euclidean space သဘောတရား၌ သုံးဖက်မြင် အရာဝတ္ထုအနေဖြင့် ဤသို့ပေါင်းစပ်မှုကို နားလည်နိုင်မည်မဟုတ်ပေ။
ဤသို့ အရာဝတ္ထုသည် ယူးကလစ်ဒီယန် 3-manifold သဘောတရားအချို့တို့တွင် တည်ရှိနိုင်သည်။
In the chapter on the Penrose tribar, Francis attributes this observation to John Stillwell. သုံးဖက်မြင် (ထု)ပုံစံများလည်း တည်ရှိ၍ တစ်ခုစီသည် ထောင့်တစ်နေရာမှ ကြည့်ရှုပါက ပဲန်းရို့စ် တြိဂံ၏ နှစ်ဖက်မြင် သရုပ်ဖော်ဆွဲချက်အတိုင်း အတူတူပင်ဖြစ်သည်။
(ဘေးမှ လည်နေသောပုံစံဖြစ်သည်) အောက်တွင် ဤပဲန်ရို့စ်တြိဂံပုံကို ဩစတေးလျနိုင်ငံ ပါ့သ်မြို့၌ ရုပ်တုတစ်ခုအဖြစ် သရုပ်ဖော်တည်ဆောက်ထားသည်။
'ပဲန်းရို့စ် တြိဂံ' ဝေါဟာရသည် နှစ်ဖက်မြင် သရုပ်ဖော်ပုံ (သို့) မဖြစ်နိုင်သည့် ဝတ္ထုကို ကိုယ်စားပြုသည်။
ဤတြိဂံမှ မျဉ်းတစ်ကြောင်းကို ထပ်မံဆွဲသားလျှင် မိုးဘီးယပ်စ် ကွင်း (Möbius strip အဖြစ် ပုံပေါ်မည်ဖြစ်သည်။
သရုပ်ဖော်မှုများ thumb|ရုတာရှဗတ်၏ တြိဂံလှည့်စားမှုကို သုံးဖက်မြင်ပုံစံဖြင့် ဖော်ပြထားခြင်း အမ်. စီ. အက်ရှာ ၏ ပုံနှိပ်ထားသောပုံ 'ရေတံခွန်' (Waterfall) (၁၉၆၁) ပုံတွင် ရေစီးကြောင်းသည် တံတောင်ဆစ်ချိုးပုံစံစီးဆင်းနေသည်။
ပဲန်းရို့စ်တြိဂံနှစ်ခုကို ရေတံခွန်၌ သုံးစွဲထား၍ အလျားပိုရှည်သော တြိဂံအနားနှစ်ခုမှ ရေစီးဆင်းသည်။
ဤသို့ဖြင့် စတင်စီးဆင်းရာနေရာမှ အထပ်နှစ်ထပ် ပိုမြင့်သော နေရာဆီသို့ ရေစီးဆင်းနေသည်။
အောက်ထဲကျလာသော ရေတံခွန်ရေစီးကြောင်းသည် တြိဂံ၏ အနားတိုသော အပိုင်းဖြစ်သည် အက်ရှာက ထောက်ပြပြောဆိုသည်မှာ ရေဘီး(ရေဒလက်) ကို အဆက်မပြတ် လည်ပတ်နေစေရန် တစ်ခါတစ်ရံ၌ အငွေ့ပြန်သွားသော ရေပမာဏအတွက် ဖြည့်ဆီးရန် လိုသည်ဟုဖြစ်သည်။
ရုပ်တုများ အခြား ပဲန်းရို့စ် ဗဟုဂံများ ပဲန်ရို့စ် တြိဂံနှင့် ဆင်တူသော အခြားပုံသဏ္ဌာန်ရှိ အရာများကို တည်ဆောက်ရန်ဖြစ်နိုင်သည်။
သို့ရာတွင် အမြင်ပိုင်းဆိုင်ရာ အထူးပြုချက်အနေဖြင့် သိသာထင်ရှားမှု မရှိပေ။
အနားများလာသည်နှင့်အမျှ ပုံသဏ္ဌာန်မှာ ပုံပျကါ (သို့) တွန့်လိမ်သွားနိုင်ဟန်ရှိသည်။
ကိုးကား ပြင်ပလင့်ခ်များ An article about impossible triangle sculpture in Perth Escher for Real constructions ကဏ္ဍ:အမြင်ပိုင်းဆိုင်ရာ လှည့်စားမှုများ။
သန္တာပ ဆိုသည်မှာ စက္ခု၌ ဖြစ်သော ကိလေသာ စသည်အတွက် ပူပန်မှုကို ဆိုလိုသည်။
သန္တာပ ဤသန္တာပဒဏ်ချက်သည် နောက်၌ ရာဂမီးကို ပွားစီးစေခြင်း၊ ဒေါသမီးကို ပွားစီးစေခြင်း စသည်ပင် ဖြစ်သည်။
စက္ခုသည် ဤမျှလောက်သော ဒုက္ခဒဏ်ချက်တို့ဖြင့် သတ္တဝါတို့ကို လွန်စွာနှိပ်စက် ညှဉ်းပန်းတတ်သည်ဖြစ်၍ အနမတဂ္ဂသံသရာ၌ အတွင်းအင်္ဂါကြီး တစ်ခုပြုလုပ်၍ ကျင်လည်ရန်အတွက် ကြောက်မက်ဖွယ်ကောင်းလှသောကြောင့် ဒုက္ခမျိုးသာ အမှန်ဖြစ်သည်။
သောတ, ဃာန, ဇိဝှါ, ကာယ, မနောတို့၌လည်း ဤနည်းအတူ ဒုက္ခချက်တွေကို အကျယ်ဆိုလေ။
“သမ္မာသင်္ကပ္ပ” ဟူသည် ကောင်းစွာ (`သမ္မာ`) ကြံစည်ခြင်း (`သင်္ကပ္ပ`) ဖြစ်သည်။
ကောင်းမြတ်သော၊ ချီးမွမ်းအပ်သော၊ နိဗ္ဗာန်အာရုံသို့ ရှေးရှုပို့ဆောင်ပေးတတ်သော အကြံအစည် (ဝိတက်) ကို ဆိုလိုသည်။
သမ္မာသင်္ကပ္ပ အမျိုးအစား (၃) ပါး: သမ္မာသင်္ကပ္ပတွင် အောက်ပါ အကြံအစည် သုံးမျိုး ပါဝင်သည်- နေက္ခမ္မသင်္ကပ္ပ: = ကောင်းသောအဆင်း, ကောင်းသောအသံ, ကောင်းသောအနံ့, ကောင်းသောအရသာ, ကောင်းသော အထိအတွေ့မျိုးဟူသော ကာမဂုဏ်ငါးပါးတို့၌လည်းကောင်း၊ ခန္ဓာငါးပါး ရုပ်နာမ်တရားတို့၌လည်းကောင်း၊ တပ်ခြင်း, တွယ်တာခြင်း, စွဲလမ်းခြင်းကို ပယ်စွန့်နိုင်သော အလောဘတရားသည် ရှိ၏၊ ထိုအလောဘတရားနှင့် ယှဉ်သော အကြံအစည်မျိုးသည် “နေက္ခမ္မသင်္ကပ္ပ” မည်၏။
အဗျာပါဒသင်္ကပ္ပ: = လူ, တိရစ္ဆာန် အစရှိသော ခပ်သိမ်းသော သတ္တဝါတို့၌ ကောင်းကျိုးချမ်သာကို လိုလားသော မေတ္တာတရားသည် ရှိ၏၊ ထိုမေတ္တာတရားနှင့် ယှဉ်သော အကြံအစည်မျိုးသည် “အဗျာပါဒ သင်္ကပ္ပ” မည်၏။
အဝိဟိံသာသင်္ကပ္ပ: = ခပ်သိမ်းသော ဒုက္ခိတသတ္တဝါတို့ကို သနားညှာတာတတ်သော ကရုဏာတရားသည် ရှိ၏၊ ထိုကရုဏာတရားနှင့် ယှဉ်သော အကြံအစည်မျိုးသည် “အဝိဟိံသာသင်္ကပ္ပ” မည်၏။